úpahūte dyā́vāpr̥thivī́ pūrvajé r̥tā́varī devī́ deváputre íti tádime dyā́vāpr̥thivī úpahvayate yáyoridaṃ sárvamadhyúpahūto 'yaṃ yájamāna íti tadyájamānamúpahvayate tadyadátra nā́ma na gr̥hṇā́ti pró 'kṣṃ hyátrāśīryadíḍāyām mānuṣáṃ ha kuryādyannā́ma gr̥hṇīyādvyr̥̀ddhaṃ vai tádyajñásya yánmānuṣaṃ nedvyr̥̀ddhaṃ yajñé karávāṇī́ti tásmānna nā́ma gr̥hṇāti